open-index/open-wikipedia-markdown huggingface dataset:
Lihoslavl

**Lihoslavl** (, ) on kaupunki Tverin alueella Venäjällä. Se sijaitsee Lihoslavlin harjanteen reunalla 41 kilometriä Tveristä luoteeseen. Kaupunki on Lihoslavlin piirin keskus. Sen läpi kulkee Moskovan ja Pietarin välinen päärata (Lihoslavlin asema) ja pieni Tšerjomuška-joki. Asukkaita on 11&nbsp;800 henkeä (vuonna 2009).

Paikalla sijainnut Ostaškovon kylä mainitaan ensimmäisen kerran vuonna 1624. Vuonna 1849 sen läpi rakennettiin Moskovan ja Pietarin välinen rautatie ja vuonna 1870 avattiin Toržokiin haarautuva rata. Vuonna 1907 rautatieasema sai nimen Lihoslavl lähellä sijainneen samannimisen maatilan mukaan. Nimenmuutoksen taustalla oli halu välttää sekannuksia, koska alueella on myös Ostaškov-niminen kaupunki. Aseman ympärille kehittynyt taajama sai kaupunginoikeudet vuonna 1925. Vuosina 1937–1939 se oli Kalininin alueen Karjalaisen kansallisen piirikunnan keskus.

Tärkeimmät teollisuuden alat ovat kone- ja laite-, kevyt ja elintarviketeollisuus. Kaupungissa toimivat seuraavat teollisuuslaitokset:
* Svetotehnika (valmistaa kodin- ja ulkovalaisimia)
* Prommarket (sähkölamput)
* Lihoslavlski radiatornyi zavod (lämmityspatterit)
* Hudožestvennyje promysli (keramiikka)
* Pertšatotšnaja fabirka (työkäsineet)
* Baltljon-Lihoslavl (pellavanjalostus)
* Standart (elintarviketeollisuuden laitteet)
* Rossijskije lakomstva (konditoriatuotteet)

Lihoslavlissa toimii kolme keskikoulua, ammattikoulu, opettajaopisto, lasten taidekoulu, urheilukoulu ja lasten luomistyön keskus. Kulttuurilaitoksia ovat kaupungissa syntyneen runoilija Vladimir Sokolovin mukaan nimetty kirjasto, kulttuuritalo ja kotiseutumuseo. Lisäksi julkaistaan piirilehteä *Naša žizn*. Paikallinen nähtävyys on vuosina 1885–1887 rakennettu venäläistyylinen Jumalansynnyttäjän kuolonuneen nukkumisen kirkko.

Kaupunginhallinnon johtajana toimii Natalja Vinogradova.

## Lähteet

## Aiheesta muualla
* Lihoslavlin kaupungin sivusto  
* Lihoslavlin kaupunki Tverin alue -tietosanakirjassa
Kié-Ntemin provinssi

**Kié-Ntemin provinssi** on yksi Päiväntasaajan Guinean seitsemästä provinssista. Se sijaitsee maan manneralueen Río Munin koiliskulmassa, Rio Benito-joen pohjoispuolella Kamerunin ja Gabonin rajoilla. Provinssin pääkaupunki on Ebebiyín. Kié-Ntemin asukasluku oli 167&nbsp;279 vuonna 2001.

Kié-Ntem jakautuu kuuteen kuntaan, jotka ovat Ebebiyín, Mikomiseng, Nsork-Nzomo, Nkué, Bidjabidján ja Nsang.

## Lähteet
Elokuvavuosi 1997

Tässä artikkelissa käsitellään **vuoden [[1997]] aikana julkaistuja elokuvia** ja elokuvamaailman merkittäviä tapahtumia.

## Katsotuimmat elokuvat
Nämä elokuvat olivat Suomen kymmenen katsotuinta vuonna 1997:

### Top 10 -elokuvat

### Kotimaiset elokuvat
 

## Uudet elokuvat

* *[[Air Force One (elokuva)|Air Force One]]
* *Alien – ylösnousemus
* *[[Anastasia (vuoden 1997 elokuva)|Anastasia]]
* *Austin Powers – kumma jätkä
* *[[Bean – äärimmäinen katastrofielokuva]]
* *Con Air – lento vapauteen
* *[[Cop Land]]
* *Donnie Brasco
* *[[Double Team – kova kaksikko]]
* *Ei mitään menetettävää
* *[[Elvis Meets Nixon]]
* *Elämä on ihanaa
* *[[Face/Off – kahdet kasvot]]
* *The Fifth Element – puuttuva tekijä
* *[[Flubber – maailman mahtavin mönjä]]
* *The Game – oletko valmis peliin?
* *[[Herkules (vuoden 1997 elokuva)|Herkules]]
* *Huominen ei koskaan kuole
* *[[Jackie Brown]]
* *Kadonnut maailma – Jurassic Park

* *[[Kaunis elämä (elokuva)|Kaunis elämä]]
* *Kuka pelkää postimiestä?*
* *Kuka sanoo tahdon
* *[[Kummeli Kultakuume]]
* *Kuoleman koukussa
* *[[Kuoleman rekat]]
* *Kuutio
* *[[Kätkijät (vuoden 1997 elokuva)|Kätkijät]]
* *L.A. Confidential
* *[[Lost Highway (elokuva)|Lost Highway]]
* *Mad City – yksinoikeudella
* *[[Men in Black – miehet mustissa]]
* *Mortal Kombat 2 – hävitys
* *[[Mrs. Dalloway (elokuva)|Mrs. Dalloway]]
* *Oscar & Lucinda – kohtalon korttipeli
* *[[Pekko ja unissakävelijä]]
* *Pinna kireällä
* *[[The Postman – tulevaisuuden sanansaattaja]]
* *Prinsessa Mononoke
* *[[Sairaan kaunis maailma]]
* *Salaliittoteoria

* *[[Scream 2]]
* *Seitsemän vuotta Tiibetissä
* *[[Selena (elokuva)|Selena]]
* *Speed 2 – vaara iskee vesillä
* *[[Starship Troopers – universumin sotilaat]]
* *Tappava salaisuus
* *[[Thank God He Met Lizzie]]
* *Tie paratiisiin
* *[[Titanic (vuoden 1997 elokuva)|Titanic]]
* *Troijan sota
* *[[U-käännös helvettiin]]
* *Uleen kulta
* *[[Vaiennut kylä]]
* *Valehtelija, valehtelija
* *[[Verijäljet]]
* *Viidakon Ykä
* *[[Viimeinen horisontti]]
* *Vääpeli Körmy ja kahtesti laukeava
* *[[Will Hunting]]
* *Yksin kotona 3

## Kuolleita

## Lähteet

## Aiheesta muualla
* 
* Suomen katsotuimmat ensi-iltaelokuvat vuonna 1997
Pyrstötiaiset

**Pyrstötiaiset** (Aegithalidae) on pienenkokoisten varpuslintujen heimo. Pyrstötiaisten ruokavalio on vaihteleva, mutta se koostuu pääosin hyönteisistä ja siemenistä. Pyrstötiaisten taidokkaasti rakennettu pesä on pussimainen ja riippuu puusta. Pohjoisamerikkalaista pensastiaista lukuun ottamatta pyrstötiaisia elää ainoastaan Aasiassa ja Euroopassa. Suomessa pyrstötiaisista tavataan ainoastaan pyrstötiaista, joka pesii maassa vuosittain.

Pyrstötiaisten heimoon kuuluu 4 sukua ja kaikkiaan 10 lajia. Suurin suku ovat pyrstötiaiset, johon kuuluu 6 lajia.
## Suvut
### [[Loistohippiäiset]] (''Leptopoecile'')
* Loistohippiäinen *Leptopoecile sophiae*
* Töyhtöloistohippiäinen *Leptopoecile elegans*

### [[Pyrstötiaiset (suku)|Pyrstötiaiset]] (''Aegithalos'')

### Lajit, joilla on oma sukunsa
* Jaavanpyrstötiainen *Psaltria exilis*
* Pensastiainen *Psaltriparus minimus*

## Lähteet
Ennemmin tai myöhemmin

__NOTOC__
**Ennemmin tai myöhemmin** on Marko Haavisto & The Hanks -yhtyeen ensimmäinen ja toistaiseksi ainoa albumi. Se julkaistiin vuonna 2005.

## Kappaleet
#  (– Skid Row -)
#  (– I´ll Never Get Out Of This World Alive -)
#  (– Honky Tonkin´ -)
#  (– My Son Calls Another Man Daddy -)
#  (– Lovesick Blues - )
# 
#  (– Walking the Floor Over You -)
#  (– Nobody´s Lonesome For Me -)
#  (– Drinkin´ Wine Spo Dee O Dee -)
# 
#  (– Holdin´ On -)
# 
#  (– I´m So Lonesome, I Could Cry -)
Pessi Levanto

**Pessi Levanto** (s. 6. syyskuuta 1973 Helsinki) on suomalainen muusikko ja säveltäjä. Hän valmistui Sibelius-Akatemian jazzmusiikin osastolta musiikin maisteriksi 1999. Levanto opiskeli lisäksi yksityisesti New Yorkissa ja Tukholmassa sekä klassista sävellystä Markus Fageruddin, Hannu Pohjannoron ja Tapani Länsiön johdolla. Orkesterinjohtoa hän on opiskellut Jorma Panulan ja Atso Almilan kursseilla.

Levanto toimi Uudenmaan säveltaiteen läänintaiteilijana vuosina 2000–2004. Hän sai Taiteen Keskustoimikunnan 5-vuotisen taiteilija-apurahan vuonna 2017.

Hän on toiminut Suomen Musiikintekijät ry:n hallituksen jäsenenä vuosina 2016-2020.

Pianistina, säveltäjänä, sovittajana ja tuottajana hänellä on ollut työtovereinaan muun muassa Manhattan Transfer, Egotrippi, Helsingin Kaupunginorkesteri, Tapiola Sinfonietta, Stratovarius ja Anna Puu.

Levannon sovitus- ja sävellystuotanto vaihtelee a cappella -sekstetistä sinfoniaorkesterin kautta big bandiin. Hän on ollut tuottajana, sovittajana, säveltäjänä sekä sessiomuusikkona kymmenillä levyillä ja julkaissut seitsemän omaa albumiaan. Hän on ollut kaksi kertaa JazzEmma-palkintoehdokkaana ja neljä kertaa Jussi-palkintoehdokkaana.

Vuonna 2005 hän voitti ensimmäisen palkinnon Esko Linnavalli -big band sävellyskilpailussa teoksella Golden House of Samarkand. Vuonna 2015 hän sai musiikin vientipalkinnon työstään Joanna Wangin levyllä "Midnight Cinema".

Levanto on julkaissut neljä lastenmusiikkilevyä, joista kolmessa viimeisimmässä Julia Vuoren Vuohi-hahmo matkustaa ympäri maailmaa tutustuen vieraisiin kansoihin ja kulttuureihin.

Hän on kirjoittanut musiikin muun muassa elokuviin Oma Maa, Swingers, Armi Elää!,  *[[Havukka-ahon ajattelija (elokuva)|Havukka-ahon ajattelija]]*  *[[Käsky (elokuva)|Käsky]]*, ja *[[Päätalo (elokuva)|Päätalo]]*.

Levanto on myös toiminut elokuvamusiikin orkestroijana muille säveltäjille muun muassa elokuvissa Heinähattu ja Vilttitossu, Kotikatu.

Tämän lisäksi Levanto on myös säveltänyt musiikkia lukuisiin mainosspotteihin, kanavatunnuksiin, näytelmiin sekä tanssiteoksiin. Levanto on sovittanut Classical Trancelations -konserttikokonaisuuden kappaleet tanssimusiikin klassikoista sifoniaorkesterille. Levanto on myös kirjoittanut pop-kappaleita aasian markkinoille muun muassa yhtyeille Arashi ja Kinki Kids. Hän on työskennellyt Espoon Teatterissa, Vierailuteatterissa, Svenska Teaternissa, KokoTeatterissa, Komediateatteri Arenassa (kapellimestarina) sekä Helsingin kaupunginteatterissa. 

Levanto on toiminut myös kouluttajana Sibelius-Akatemiassa, Aalto-yliopistossa, Metropoliassa, Teatterikorkeakoulussa sekä Joensuun konservatoriossa ja järjestänyt itse elokuvamusiikkiseminaareja.

## Lähteet
*http://www.pessilevanto.com

### Viitteet
M/S Nordgard

**M/S Nordgard** () on suomalaisen Bore -varustamon omistuksessa oleva kuivarahtialus. Alus on rakennettu vuonna 1999 Petersin telakalla Kampenissa, Alankomaissa. Aluksen konttikapasiteetti (TEU) on 208 ja puutavarakapasiteetti 5&nbsp;200 m³. Kuollutta painoa *Nordgardilla* on 3&nbsp;714 tonnia ja jääluokitus on 1A eli alus pystyy kulkemaan useimmissa jääolosuhteissa yksin. Alus on rekisteröity Alankomaiden lipun alle, sen kotisatama on Rotterdam ja aluksella on alankomaalainen miehistö. 

Nordgardin sisaraluksia ovat M/S Ostgard, M/S Sydgard ja M/S Westgard.

## Käyttöhistoria

Alus valmistui vuonna 1999 alankomaalaiselta Petersin telakalta. 20. joulukuuta 2006 alus liittyi Boren laivastoon ja samalla nimi muuttui nykyiseen muotoon. Aikaisempi nimi oli *Liamare*.

Lauantainvastaisena yönä 5. tammikuuta 2008, aluksen ollessa puutavaralastissa Skotlannin edustalla Pohjanmerellä, joutui se kovaan myrskyyn. Aallot olivat yli yhdeksänmetrisiä. Myrskyn vuoksi puutavaralasti pääsi liikkumaan, joka aiheutti alukselle kallistuman. Aluksen alankomaalainen miehistö taisteli kallistumaa vastaan päivänsarastukseen asti ja kaatumisen estämiseksi miehistö irrotti osan lastista ja pudotti sen mereen. Myöhemmin samana päivänä tilanne oli ohi ja Nordgard pääsi jatkamaan matkaa.

## Lähteet

## Aiheesta muualla

*Bore: M/V Nordgard  
*Kuvia Nordgardista
Sapajoa

**Sapajoa** (*Sapayoa aenigma*) eli aikaisemmanlta nimeltään **leveänokkatanssija** on varpuslintuihin kuuluva lintu ja **sapajoien** (Sapayoaidae) heimon ainoa laji. Sapajoa on elinvoimainen lintu, jota tavataan ainoastaan Etelä-Amerikassa. Lajin kannan tarkkaa määrää ei tiedetä, mutta sen ei odoteta tippuvan alle 10&nbsp;000 aikuiseen yksilöön kymmenessä vuodessa.

## Koko ja ulkonäkö
Sapajoa on pieni oliivin värinen lintu, ja sillä on kellertävä kurkku. Se muistuttaa naarastanssijaa, mutta on suurempi, pitkäpyrstöisempi ja leveänokkaisempi kuin tanssijat. 

## Levinneisyys
Lajia on tavattu luonnonvaraisena Kolumbiassa, Ecuadorissa ja Panamassa. Lajia tavataan noin 100&nbsp;000 km² alueella, ja niitä oletetaan olevan jäljellä kymmenen vuoden kuluttua ainakin 10&nbsp;000 aikuisyksilöä. Sapajoat elävät kosteissa metsissä subtrooppisilla ja trooppisilla alangoilla.

## Lähteet
Scion tC

**Scion tC** on Toyotan valmistama kompakti coupé. Se esiteltiin 2004 konseptiautona esitellyn Scion-merkin alla. Scion tC on suunniteltu erityisesti nuorille. Scion tC:tä pidetään yleisesti seuraajana Toyota Celicalle, jonka tuotanto loppui 2006.

Scion tC käyttää Toyota Avensis -mallin pohjalevyä, ja Camryn 2,4-litraista 2AZ-FE nelisylinteristä rivimoottoria.

Nimi *tC* ei ole linjassa Scionin muiden mallien (xA, xB ja xD) kanssa koska nimeä *xC* käytettiin Volvon XC70- ja XC90-malleissa. Scionin mukaan tC on lyhenne sanoista "Touring Coupe". 

## Lähteet

## Aiheesta muualla
Valtion taidekokoelma

**Suomen valtion taidekokoelma** koostuu kahdesta suuresta taidekokoelmasta. Niistä toinen on valtion taidekokoelma ja toinen on Kansallisgallerian kokoelma. 

Yli 12&nbsp;000 teosta käsittävä valtion taidekokoelma on sijoitettuna julkisiin rakennuksiin. Sen hoidosta ja kartuttamisesta huolehtii Taiteen keskustoimikunnan yhteydessä toimiva valtion taideteostoimikunta. Valtion taidekokoelman hankkimista suunniteltiin jo vuonna 1939 hieman prosenttitaiteen hengessä, mutta vasta vuonna 1956 tehtiin päätös “julkisten rakennusten kaunistamisesta taideteoksilla”.

Ensimmäisen taideteostoimikunnan jäseniä olivat muun muassa Unto Pusa ja Aimo Tukiainen virkamiesten ohella. Aluksi teoksia hankittiin niihin rakennuksiin, joihin oli kulunut kustannusarviota vähemmän varoja, ja taidetta ostettiin alijäämällä. Toimikunnalle varattiin kuitenkin oma apuraha vuodesta 1970 alkaen.

Valtion taidekokoelman teoksia on noin 500 kotimaisessa ja 90 ulkomaisessa kohteessa, ja teosten sijoituspaikkoina on niin valtion virastoja, oikeustaloja kuin Suomen suurlähetystöjä. Kokoelmaan hankitaan aikalaistaidetta.

## Lähteet

## Aiheesta muualla
*Valtion taidemuseon kokoelmat
Showtime (täsmennyssivu)

**Showtime** voi tarkoittaa seuraavia asioita:

## Media
* Showtime, kaapelitelevisioverkko
* Showtime, Turner Broadcasting System/NonStop Television -yhtiön elokuvakanava
* *[[Showtime (elokuva)|Showtime]]*, vuonna 2002 ensi-iltansa saanut elokuva
* *Showtime*, *[[M*A*S*H]]*-televisiosarjan jakso
* *Showtime*, *[[Buffy, vampyyrintappaja]]* -televisiosarjan jakso

## Musiikki
* *[[Showtime!]]*, J. Geils Bandin albumi vuodelta 1982
* *[[Showtime (Nitzer Ebbin albumi)|Showtime]]*, Nitzer Ebbin albumi vuodelta 1990
* *[[Showtime (UFOn albumi)|Showtime]]*, UFO:n livealbumi
* *[[Showtime (albumi)|Showtime]]*, Dizzee Rascalin albumi vuodelta 2004

## Muuta
* *[[Showtime (sovellus)|Showtime]]*, GNOME:n uusi mediasoitin.
Buffy the Vampire Slayer

**Buffy the Vampire Slayer** voi tarkoittaa ainakin seuraavia:

**[[Buffy, vampyyrintappaja]]*, televisiosarja vuosilta 1997–2003
**[[Buffy, vampyyrintappaja (elokuva)|Buffy, vampyyrintappaja]]*, vuoden 1992 elokuva
**[[Buffy the Vampire Slayer (videopeli)|Buffy the Vampire Slayer]]*, videopeli
**[[Buffy the Vampire Slayer: The Album]]*, televisiosarjan soundtrack-albumi vuodelta 1999.
Elokuvavuosi 1996

Tässä artikkelissa käsitellään **vuoden [[1996]] aikana julkaistuja elokuvia** ja elokuvamaailman merkittäviä tapahtumia.

## Katsotuimmat elokuvat
Nämä elokuvat olivat Suomen kymmenen katsotuinta vuonna 1996:

# *[[Independence Day – Maailmojen sota]]* (412&nbsp;714 katsojaa)
# *[[Babe – urhea possu]]* (369&nbsp;256)
# *[[Vaarallinen tehtävä]]* (275&nbsp;496)
# *[[Seitsemän (elokuva)|Seitsemän]]* (201&nbsp;134)
# *[[Järki ja tunteet (elokuva)|Järki ja tunteet]]* (194&nbsp;978)
# *[[Twister (vuoden 1996 elokuva)|Twister]]* (177&nbsp;291)
# *[[007 ja kultainen silmä]]* (166&nbsp;624)
# *[[Pähkähullu professori]]* (161&nbsp;475)
# *[[Toy Story – leluelämää]]* (141&nbsp;269)
# *[[Pocahontas (vuoden 1995 elokuva)|Pocahontas]]* (138&nbsp;452)

## Uudet elokuvat

* *[[101 dalmatialaista (vuoden 1996 elokuva)|101 dalmatialaista]]*
* *[[Aladdin ja varkaiden kuningas]]*
* *[[Breaking the Waves]]*
* *[[Cannibal! The Musical]]*
* *[[Crash (vuoden 1996 elokuva)|Crash]]*
* *[[Elämä lyhyt, Rytkönen pitkä (elokuva)|Elämä lyhyt, Rytkönen pitkä]]*
* *[[Emma (vuoden 1996 elokuva)|Emma]]*
* *[[Englantilainen potilas]]*
* *[[Eraser – suojelija]]*
* *[[Evita (elokuva)|Evita]]*
* *[[Fargo (elokuva)|Fargo]]*
* *[[Foxfire (vuoden 1996 elokuva)|Foxfire]]*
* *[[Hammaslääkäri (elokuva)|Hammaslääkäri]]*
* *[[Happy Gilmore – ammattilainen]]*
* *[[Hellraiser – veriviiva]]*
* *[[Hämärästä aamunkoittoon]]*
* *[[Independence Day – Maailmojen sota]]*
* *[[Isäni on turbomies]]*
* *[[Jerry Maguire – elämä on peliä]]*

* *[[Joulupukki ja noitarumpu (elokuva)|Joulupukki ja noitarumpu]]*
* *[[Kaikenkarvainen Charlie 2]]*
* *[[Kauas pilvet karkaavat]]*
* *[[Kazaam – kaikki mitä toivot]]*
* *[[Kids Return]]*
* *[[Kotia kohti II – Seikkailu San Franciscossa]]*
* *[[Kulman kundit eivät ole uhka yhteiskunnalle kuumana kesäpäivänä South Centralissa]]*
* *[[Kummituskopla]]*
* *[[Kuun taikaa]]*
* *[[Loisto (elokuva)|Loisto]]*
* *[[Love Is All There Is]]*
* *[[The Long Kiss Goodnight]]*
* *[[Mars hyökkää!]]*
* *[[Michael Collins (elokuva)|Michael Collins]]*
* *[[Notre Damen kellonsoittaja (vuoden 1996 elokuva)|Notre Damen kellonsoittaja]]*
* *[[Pekko ja muukalainen]]*
* *[[Ransom – lunnaat]]*

* *[[Ratkaisun hetket]]*
* *[[The Rock – paluu helvettiin]]*
* *[[Salaisuuksia ja valheita]]*
* *[[Scream (elokuva)|Scream]]*
* *[[Sissipartio]]*
* *[[Skeletons (vuoden 1996 elokuva)|Skeletons]]*
* *[[Sleepers – katuvarpuset]]*
* *[[Space Jam]]*
* *[[Spy Hard – lupa läikyttää]]*
* *[[Star Trek – ensimmäinen yhteys]]*
* *[[Sähköputkimies]]*
* *[[The Glimmer Man]]*
* *[[Tie naisen sydämeen]]*
* *[[Trainspotting]]*
* *[[Täysnuijat]]*
* *[[Vainottu (vuoden 1996 elokuva)|Vainottu]]*
* *[[William Shakespearen Romeo + Julia]]*
* *[[Yöjuna (elokuva)|Yöjuna]]*

## Kuolleita

## Lähteet

## Aiheesta muualla
* 
* Suomen katsotuimmat ensi-iltaelokuvat vuonna 1996
Scion xD

**Scion xD** on Toyotan valmistama pikkuauto, jota myytiin Yhdysvalloissa Scion-merkkisenä mallivuodesta 2008 mallivuoteen 2014 asti. Se on viisiovinen hatchback ja se korvasi xA-mallin. Euroopassa autoa myytiin nimellä **Toyota Urban Cruiser**.

Vuoden 2009 Euro NCAP -kolaritestistä Urban Cruiser sai tulokseksi kolme tähteä viidestä.

Scion xD ja toisen sukupolven xB esiteltiin yleisölle 8. helmikuuta 2007 Chicagon autonäyttelyssä. Uusi xD tuli myyntiin Scion-liikkeissä kesällä 2007. Elokuussa niitä myytiin 2,664 kappaletta. Etuvetoisen xD:n voimanlähteenä on 1,8-litrainen 4-sylinterinen 2ZR-FE dual VVT-i-moottori, jossa on tehoa 95 kW (129 hv) ja vääntöä 169 Nm. Moottori voidaan yhdistää joko viisivaihteiseen manuaalivaihteistoon tai nelivaihteiseen automaattiin.

xD on Toyota ist erilaisella etupäällä ja varusteilla, eli xD on oikeastaan uudelleenmuotoiltu viisiovinen Toyota Yaris. Tämän vuoksi viisiovinen Yaris ei tullut Yhdysvaltain markkinoille samalla kertaa kolmeovisen ja sedanin kanssa. xD:ssä on vakiona sama liukuva ja taittuva takapenkki, jonka saa lisävarusteena kolmeoviseen Yarisiin. Yarisista poiketen xD:n mittaristo on ohjauspyörän takana eikä keskellä kojelautaa kuten Yarisissa.

## Lähteet

## Aiheesta muualla
Chase This Light

__NOTOC__
**Chase This Light** on alternative rock -yhtye Jimmy Eat Worldin kuudes studioalbumi, joka julkaistiin 16. lokakuuta 2007. Albumin tuotti Butch Vig, joka on tuottanut aikaisemmin muun muassa Nirvanan, The Smashing Pumpkinsin, Against Me!:n ja Sonic Youthin materiaalia.

Osa albumin masteroimattomasta versiosta vuosi internetiin 7. syyskuuta 2007 ja masteroitu koko albumi 29. syyskuuta 2007.

Albumi debytoi Yhdysvaltojen Billboard 200 -listalla sijalla viisi myyden ensimmäisellä viikollaan noin 62&nbsp;000 kopiota. Joulukuun alkuun mennessä albumi oli myynyt 123&nbsp;000 kopiota Yhdysvalloissa.

## Kappaleet
# 
# 
# 
# 
# 
# 
# 
# 
# 
# 
# 

### Bonuskappaleet
* 
* 
* 
* 
* 
* 

## Arvostelut
* Metacritic: 66/100
* AllMusic: 
* Entertainment Weekly: A

## Lähteet
Richard M. Bishop

**Richard Moore Bishop** (4. marraskuuta 1812 – 2. maaliskuuta 1893) oli yhdysvaltalainen demokraattipoliitikko. Hän toimi Cincinnatin pormestarina vuosina 1859–1861, ja Ohion kuvernöörinä yhden kauden 1878–1880.

## Lähteet
Leinelän rautatieasema

**Leinelän rautatieasema** (, ) on yksi 1. heinäkuuta 2015 avatun kehäradan viidestä rautatieasemasta. Liikennepaikka sijaitsee Leinelän alueella Vantaan Koivukylän kaupunginosassa  Koivukylänväylän eteläpuolella, noin viiden kilometrin etäisyydellä Helsinki-Vantaan lentoaseman rautatieasemalta koilliseen.

Aseman rakentaminen saatiin valmiiksi yhdessä itäisen avorataosuuden kanssa 9. lokakuuta 2013. Aseman Koivukylänväylän puoleisessa tukimuurissa on Tuula Närhisen alumiinilevyistä tehty taideteos *[[Animaatio (taideteos)|Animaatio]]*.

Helsinkiin liikennöidään raiteelta 1 ja lentoasemalle raiteelta 2.

## Asemalla pysähtyvät junat
*  (Helsinki–Tikkurila–Lentoasema–Huopalahti–Helsinki)
*  (Helsinki–Huopalahti–Lentoasema–Tikkurila–Helsinki)

## Linja-autoyhteydet
***574** (Peijas–Ruskeasanta-Aviapolis–Myyrmäki)
***623** (Hakaniemi–Peijas)
***624** (Tikkurila–Ilola–Leinelä–Päiväkumpu)
***624N** (Tikkurila–Leinelä–Ilola)
***631** (Tikkurila–Korso–Kulomäki)
***633N** (Rautatientori–Simonkylä–Korso–Ahjo–Kerava)
***641** (Tikkurila–Leinelä–Hyrylä–Kerava)
***642** (Leinelä–Riihikallio–Lahela–Hyrylä)
***642K** (Leinelä–Riihikallio–Ruotsinkylä–Lahela–Hyrylä)
*

## Lähteet

## Aiheesta muualla
Ruandan jalkapallomaajoukkue

**Ruandan jalkapallomaajoukkue** edustaa Ruandaa kansainvälisissä miesten jalkapallokilpailuissa ja sitä hallinnoi Ruandan jalkapalloliitto. 

## Arvokisat
### Maailmanmestaruuskilpailut
*1930—1986 - *Ei osallistunut*
*1990 - *Jättäytyi pois*
*1984 - *Ei selviytynyt karsinnoista*
*1994 - *Ei osallistunut*
*1998—2006 - *Ei selviytynyt karsinnoista*

### African Nations Cup
*1957—1980 - *Ei osallistunut*
* 1982—1984 - *Ei selviytynyt karsinnoista*
* 1986 - *Ei osallistunut*
* 1988 - *Jättäytyi pois*
* 1990—1998 - *Ei osallistunut*
* 2000—2002 - *Ei selviytynyt karsinnoista*
* 2004 - 1. kierroksella
* 2006—2008 - *Ei selviytynyt karsinnoista*

## Tunnettuja pelaajia
*Olivier Karekezi
*Désiré Mbonabucya

## Entisiä valmentajia

*  Ratomir Dujković
*  Josip Kuže
*  Otto Pfister

## Lähteet

## Aiheesta muualla
* Ruanda FIFAn sivuilla
Elokuvavuosi 1990

Tässä artikkelissa käsitellään **vuoden [[1990]] aikana julkaistuja elokuvia** ja elokuvamaailman merkittäviä tapahtumia.

## Sparrausrinki aloitti
Vuonna 1990 aloittivat Suomen Elokuvasäätiö, Yleisradio, MTV3 ja AVEK kuusi vuotta kestäneen Sparrausrinki-tukiohjelman, jonka tarkoituksena oli vauhdittaa nuorten suomalaisten elokuvantekijöiden pääsyä alalle. Hanke myönsi vuosina 1990–1996 rahoituksen kahdentoista esikoisohjaajan puolipitkään (noin tunnin mittaiseen) elokuvaan. Niistä kahdeksan pääsi teatterilevitykseen, muun muassa Markku Pölösen *[[Onnen maa]]* (1993), Kaija Juurikkalan *[[Rosa Was Here]]* (1994), Tero Jartin *[[Aapo (elokuva)|Aapo]]* (1994) ja Heikki Kujanpään *[[Jäänmurtaja (elokuva)|Jäänmurtaja]]* (1997).

Toinen vuonna 1990 toteutettu hanke uusien elokuva-aiheiden löytämiseen oli Elokuva&shy;säätiön ”käsikirjoitus-Finlandiaksi” ristitty elokuva&shy;käsikirjoitus&shy;kilpailu. Sen voitti Juha Lehtovuori tekstillä, josta Kari Paljakka ohjasi elokuvan *[[Veturimiehet heiluttaa]]* (1992). Toinen kilpailusta esiin noussut käsikirjoitus oli Iiro Küttnerin *[[Tuhlaajapoika (vuoden 1992 elokuva)|Tuhlaajapoika]]* (1992).

## Videoliiketoiminta ennätysmääriin
Vuonna 1990 elokuvatallenteiden eli käytännössä videokasettien vuokraus ja myynti ylsi Suomessa ennätyslukuun, noin 300 miljoonaan markkaan. Määrä väheni tulevina lamavuosina.

## Uudet elokuvat
* *[[Air America (elokuva)|Air America]]*
* *[[Amityvillen kirous]]*
* *[[Bernard ja Bianca Australiassa]]*
* *[[Cry-Baby]]*
* *[[Darkman]]*
* *[[Die Hard 2 – vain kuolleen ruumiini yli]]*
* *[[Ghost – näkymätön rakkaus]]*
* *[[Gremlins 2 – uusi pesue]]*
* *[[I Hired a Contract Killer]]*
* *[[Kolme miestä ja pikkuneiti]]*
* *[[Kuin lintu langalla]]*
* *[[Kummisetä osa III]]*
* *[[Kuoleman merkki]]*
* *[[Lastentarhan kyttä]]*
* *[[Lionheart – liian kova kuolemaan]]*
* *[[Mafiaveljet]]*
* *[[Manattu mikä manattu]]*
* *[[Miller's Crossing – Vaarallista peliä]]*
* *[[Night of the Living Dead (vuoden 1990 elokuva)|Night of the Living Dead]]*
* *[[Onnen kulissit]]*
* *[[Pelon kasvot]]*
* *[[Piina (elokuva)|Piina]]*
* *[[Porttikielto taivaaseen]]*
* *[[Paluu tulevaisuuteen III]]
* *Predator 2*
* *Pretty Woman*
* *Punainen skorpioni*
* *Punaisen lokakuun metsästys*
* *Rampe & Naukkis – kaikkien aikojen superpari*
* *Rocky V*
* *The Rookie – tulokas*
* *Saksikäsi Edward*
* *Sankari vai vakooja*
* *Se*
* *Tanssii susien kanssa*
* *Teini-ikäiset mutanttininjakilpikonnat*
* *The Deadly Mr. Frost*
* *Tulitikkutehtaan tyttö*
* *Uunon huikeat poikamiesvuodet maaseudulla*
* *Vaikeasti tapettava*
* *Vääpeli Körmy ja marsalkan sauva*
* *Yksin kotona*
* *Ystävät, toverit''

## Lähteet

## Aiheesta muualla
* 
* Suomen katsotuimmat elokuvat vuonna 1990
Elokuvavuosi 1989

Tässä artikkelissa käsitellään **vuoden [[1989]] aikana julkaistuja elokuvia** ja elokuvamaailman merkittäviä tapahtumia.

## Uusia elokuvia
* *[[007 ja lupa tappaa]]*
* *[[Abyss – syvyys]]*
* *[[Batman (vuoden 1989 elokuva)|Batman]]*
* *[[Do the Right Thing – kuuma päivä]]*
* *[[Friday the 13th. Part VIII – Jason Manhattanilla]]*
* *[[Glory (vuoden 1989 elokuva)|Glory]]*
* *[[Godzilla kohtaa Biollanten]]*
* *[[Halloween 5]]*
* *[[Indiana Jones ja viimeinen ristiretki]]*
* *[[Insiders]]*
* *[[In the Line of Duty 4]]*
* *[[Joulupuu on kärvennetty]]*
* *[[Kauan eläköön Bernie]]*
* *[[Kickboxer]]*
* *[[Kikin lähettipalvelu]]*
* *[[Kokki, varas, vaimo ja rakastaja]]*
* *[[Kuolleiden runoilijoiden seura]]*
* *[[Kärpänen II]]*
* *[[Meet the Feebles]]*
* *[[Naapurissa kummittelee 3]]*
* *[[Painajainen Elm Streetillä 5 – Painajaisten lapsi]]*
* *[[Palveluksessanne, Miss Daisy]]*
* *[[Pieni merenneito (vuoden 1989 elokuva)|Pieni merenneito]]*
* *[[Rakkauden meri]]*
* *[[Road House – kuuma kapakka]]*
* *[[Ruuvit löysällä (elokuva)|Ruuvit löysällä]]*
* *[[Syntynyt 4. heinäkuuta]]*
* *[[Talvisota (elokuva)|Talvisota]]*
* *[[Tappava ase 2]]*
* *[[The Toxic Avenger Part II]]*
* *[[Uinu, uinu lemmikkini (elokuva)|Uinu, uinu lemmikkini]]*
* *[[Valmont]]*

## Aiheesta muualla
* 
* Suomen katsotuimmat elokuvat vuonna 1989
Niko Kluuskeri

**Niko-Petteri Kluuskeri** (s. 3. marraskuuta 1989 Heinola) on suomalainen entinen jääkiekkoilija, joka pelasi viimeisen kautensa 2014–2015 HA74:ssä Ruotsin II-divisioonassa. Hän on puolustaja, 183 senttimetriä pitkä ja painaa 75 kilogrammaa. Hän on pelannut kolmen kauden (2006–2009) aikana yhdeksän SM-liigaottelua TPS:ssä.
Vuonna 2015 hän lopetti peliuransa ja siirtyi ravintola-alalle. 
Hänen veljensä Toni on myös jääkiekkoilija.

## Tilastot

## Lähteet
* 
* 

### Viitteet
Brooke Anderson

**Brooke Anderson** (s. 15. elokuuta 1981 Sydney) on australialainen näyttelijä, joka on esiintynyt televisiosarjassa *Merenneito* (*Ocean Girl*) vuosina 1996–1997. Hänen ensimmäinen roolinsa oli televisiosarjassa *E Street*, jossa hän esitti Clare Fieldingiä vuosina 1989–1992. Hän aloitti näyttelijänuransa nelivuotiaana, mutta on nyt siirtymässä tuotantopuolelle perustettuaan oman yrityksen. Hän on tehnyt muutamia lyhytelokuvia.

## Aiheesta muualla
*
Lexus IS

**Lexus IS** on ylemmän keskiluokan automalli, jota valmistaa Toyotan tytäryhtiö Lexus. IS esiteltiin Lexuksen pienimmäksi malliksi ES:n ja GS:n alapuolelle mallistossa. Se on suunnattu erityisesti BMW 3-sarjan ja Mercedes-Benz C-sarjan kilpailijaksi ja on niiden tavoin takavetoinen. IS:ää myytiin Japanissa alun perin nimellä **Toyota Altezza**, aina toisen sukupolven markkinoilletuloon asti. Lexus-takavalo-nimeä käytetään edelleen joskus, kun puhutaan kromatuista takavaloista, jollaiset oli ensimmäisen sukupolven mallissa.

Ensimmäisen sukupolven Altezza (koodinimi XE10) esiteltiin Japanissa lokakuussa 1998, Lexus IS&nbsp;200 tuli Euroopan markkinoille 1999 ja Pohjois-Amerikassa suuremmalla moottorilla varustettuna IS&nbsp;300 -mallina vuonna 2000. Ensimmäisen sukupolven malli, jonka moottorina oli rivikuutonen oli saatavina sedan- ja farmari- (SportCross) versioina. Altezzasta oli saatavilla myös nelisylinterinen versio RS200.

Toisen sukupolven IS (XE20) esiteltiin maailmanlaajuisesti 2006 V6-moottorisina IS 250- ja IS 350 -sedan-malleina ja Euroopassa myös nelisylinterisellä dieselmoottorilla varustettuna IS 220d -mallina. Suuritehoinen V8-versio, IS F, esiteltiin 2007.

Vuoden 2006 Euro NCAP -kolaritestistä IS sai tulokseksi täydet viisi tähteä.

Kolmannen sukupolven IS (XE30) esiteltiin maailmanlaajuisesti 2013. Vuoden 2013 Euro NCAP -kolaritestistä se sai tulokseksi täydet viisi tähteä.

Lexuksen mukaan IS on lyhenne sanoista Intelligent Sport.

## Kuvia

Kuva:Lexus IS200 avant.JPG|Ensimmäisen sukupolven Lexus IS 200
Kuva:Lexus-IS300-SportCross.jpg|Ensimmäisen sukupolven Lexus IS 300 SportCross
kUVA:2010 Lexus IS 250 (GSE20R) Prestige (with F Sport Package) sedan (2010-07-10).jpg|Toisen sukupolven Lexus IS
Kuva:Lexus IS 300h (AVE30) Facelift IMG 5747.jpg|Kolmannen sukupolven Lexus IS


## Lähteet

## Aiheesta muualla
Gwen Taylor

**Gwen Taylor** (s. 19. helmikuuta 1939 Englanti, Britannia) on englantilainen näyttelijä, joka on esiintynyt muun muassa televisiosarjoissa *[[Barbara (televisiosarja)|Barbara]]* vuosina 1995–2003 ja *[[Sydämen asialla]]* vuosina 2005–2010. *Barbarassa* hän oli pääosassa roolihenkilönään Barbara Liversidge. *Sydämen asialla* -sarjassa hän näytteli Peggy Armstrong -nimistä pikkurikollista. Taylorin ensiesiintyminen televisiossa oli kauhusarjassa *[[Dead of Night (televisiosarja)|Dead of Night]]* vuonna 1972.

## Aiheesta muualla
*
Pentti Kultala

**Pentti Anselm Kultala** (2. maaliskuuta 1922 Kokkola &ndash; 12. helmikuuta 2001 Tampere) oli suomalainen näyttelijä. Uransa aikana hän näytteli muutamassa televisiosarjassa ja televisioelokuvissa *[[Se tavallinen tarina]]* ja *[[Kaksi ruplan rahaa]]*. Parhaiten hänet muistetaan roolistaan konstaapeli Hautamäkenä komediasarjassa *[[Reinikainen]]*. Hän työskenteli myös ohjaajana Vammalan teatterissa.

## Televisiosarjat

**Oi kallis kaupunki* (1975)
**[[Sodan ja rauhan miehet]]* (1978)
**[[Tankki täyteen]]* (1978)
**[[Reinikainen]]* (1982–1983)
**[[Pakanamaan kartta]]* (1991)
*''Matkalaukkukostaja'' (1991)
**[[Metsolat]]* (1995)

## Lähteet

## Aiheesta muualla

*
*
Bahain maailmankeskus

**Bahain maailmankeskus** on bahai-uskonnon hallinnollinen keskus. Se sijaitsee Haifassa, Israelissa ja sen tunnusmerkkinä ovat Karmelvuoren rinteillä olevaa rakennusta ympäröivät puutarhat. 

Bahain maailmankeskus on bahai-uskovaisten tämänhetkinen pyhiinvaelluskohde.

## Historia
Maailmankeskuksen sijainti johtuu Baha’ullahin vangitsemisesta ja karkotuksesta Akkon siirtokuntaan vuonna 1862. Hän vietti loppuelämänsä poistumatta alueelta ja kuoli vuonna 1892. Baha’ullahin poika Abdulbaha’ osoitti isälleen Babin pyhätön paikan vieraillessaan Haifassa. Hallinnollisen keskuksen perustaminen mainitaan myös Baha’ullahin bahai-uskon peruskirjana pidetyssä Karmelin taulussa.

## Hallinto
Maailmankeskus hallinnoi maailmanlaajuisesti kaikkea bahai-uskonnon kansainvälistä toimintaa. Keskuksen tekemät päätökset vaikuttavat uskonnon toimintaan maailmanlaajuisesti ja keskus myös rahoittaa uskonnon pyhien kirjoitusten tutkimusta ja käännöstyötä eri kielille. 

## Aiheesta muualla
* virallinen sivusto 
* kuvia maailmankeskuksesta
Khasso

**Khasso** oli 1600-luvulta 1800-luvulle Länsi-Afrikassa suunnilleen nykyisen Senegalin ja Malin Kayesin alueella sijainnut kuningaskunta, jonka pääkaupunkina oli Médine.

Alueelle muuttaneet ja paikallisiin malinke ja soninka -kansoihin sekoittuneet fulbet perustivat Khasson Senegaljoen yläjuoksulle. Ensimmäinen tunnettu kuningas (*fankamala*) oli Séga Doua, joka hallitsi vuosina 1681–1725. Hänen sukunsa hallitsi Khassoa aina vuoteen 1796 asti, jolloin suvun viimeinen poika Demba Séga kuoli. Sitä seurasi sisällissota, jossa valtakunta lopulta hajosi viiteen pienempään kuningaskuntaan. Niistä vahvin oli Hawa Demba Diallon vuosina 1810–1833 hallitsema Dembaya.

Khasson kuningaskunnat olivat bamanavaltakunnan tavoin riippuvaisia orjakaupasta. Perheen varallisuutta osoitti sen omistamien orjien määrä. Tämä johti sotaretkiin, joiden tarkoituksena oli siepata mahdollisimman paljon uusia orjia. Orjakaupan myötä Khasson yhteydet eurooppalaisten, etenkin ranskalaisten rakentamien Länsi-Afrikan kauppakaupunkien kanssa kasvoivat.

Vuonna 1857 Toucouleurin perustaja Umar Tall hyökkäsi Khassoon, mutta hyökkäys torjuttiin Ranskan tuella. Ranska alkoi kasvattaa vaikutusvaltaansa alueella ja otti sen lopulta täysin hallintaansa. Alue liitettiin Ranskan Sudaniin vuonna 1880.

Alueen asukkaat kutsuvat yhä itseään khasonkoiksi.
M/S Belgard

**M/S Belgard** () on suomalaisen Bore -varustamon omistuksessa oleva kuivarahtialus. Alus on rakennettu vuonna 1989 J.J. Sietaksen telakalla Hampurissa, Saksassa. Aluksen konttikapasiteetti (TEU) on 208 ja puutavarakapasiteetti 4&nbsp;400 m³. Kuollutta painoa *Belgardilla* on 3&nbsp;004 tonnia ja jääluokitus on 1A eli alus pystyy kulkemaan useimmissa jääolosuhteissa yksin. Alus on rekisteröity Suomen lipun alle ja sen kotisatama on Maarianhamina.

## Lähteet

## Aiheesta muualla
*Bore: M/V Belgard  
*Kuvia Belgardista
Flossenbürgin keskitysleiri

**Flossenbürgin keskitysleiri** oli keskitysleiri natsi-Saksassa. Se perustettiin toukokuussa 1938 Oberpfalzin hallintoalueelle Baijeriin. Leiri toimi aina vuoden 1945 huhtikuuhun ja sen aikana leirin läpi kulki 96&nbsp;000 ihmistä, joista 30&nbsp;000 kuoli.

## Historia

Ennen toista maailmansotaa leiri toimi miesten leirinä, ja vankeina oli lähinnä nk. ”epäsosiaalisia” tai ”rikollisia” miehiä. Leirin sijainti oli valittu siten, että vankeja voitiin käyttää ilmaistyövoimana louhimaan graniittia läheisiltä kukkuloilta.

Toisen maailmansodan aikana Flossenbürgin keskitysleirille, tai sen sivuleireille joutuneet vangit, olivat pääasiallisesti Saksan valloittamien alueiden itäosasta. Vangit majoitettiin 16:een suureen puiseen parakkiin. Leirin krematorio rakennettiin heti leirin viereen. Syyskuussa 1939 SS siirsi tuhat poliittista vankia Dachausta Flossenbürgiin.

Vuosien 1941–1942 aikana 1&nbsp;500 puolalaista vankia siirrettiin Flossenbürgiin. Suurin osa heistä oli vastarintaliikkeen jäseniä. Heinäkuussa 1941 SS ampui 40 puolalaista vankia ampumaradalla Flossenbürgin lähistöllä. Vuoden 1941 helmikuun ja syyskuun välisenä aikana SS teloitti noin kolmasosan puolalaista vangeista.

Toisen maailmansodan aikana Saksan armeija toimitti valtavat määrät puna-armeijan sotilaita SS:n teloitettavaksi. Yli tuhat vankia teloitettiin Flossenbürgissä vuoden 1941 loppuun mennessä. SS myös perusti erikoisleirin noin 2&nbsp;000 sotavangiksi jääneelle puna-armeijan sotilaalle. Punasotilaiden teloituksia jatkettiin satunnaisesti vuoteen 1944 asti. Punasotilaat nousivat kapinaan ja yrittivät karata eräältä esileiriltä 1. toukokuuta 1944. He sytyttivät parakkinsa tuleen ja tappoivat joitakin leirin kapoista. SS kuitenkin murskasi yrityksen eikä kukaan vangeista päässyt pakenemaan. Lähes 200 vankia kuoli kapinan aikana, suurin osa heistä kuoli palaviin parakkeihin ja loput kapinasta saamiinsa vammoihin. Lisäksi 40 kapinan johtajahenkilöä siirrettiin itse pääleirille, jonka vankiloissa he sitten kuolivat.

Helmikuussa 1943 leirillä oli 4&nbsp;000 vankia, joista puolet oli poliittisia vankeja. Leirillä oli myös 800 Saksan kansalaista, joista yli sata oli homoseksuaaleja ja seitsemän Jehovan todistajaa.

Sodan jatkuessa orjatyövoimasta tuli Saksalle yhä tärkeämpää. Tämän seurauksena myös Flossenbürgin keskitysleiriä laajennettiin: se käsitti pääleirin lisäksi noin sata sivuleiriä.

Flossenbürgissä pidettiin vankeina ja teloitettiin useita Hitlerin vastaisen salaliiton osallisia, lähinnä niitä joita pidettiin enemmän ”sympatisoijina”; näistä merkittävin oli Abwehrin johtaja, amiraali Wilhelm Canaris.

## Lähteet

## Aiheesta muualla
Monarkit

**Monarkit** (Monarchidae) on varpuslintuheimo, joka on sijoitettu uusimmissa luokitteluissa drongojen (Dicruridae) alaheimoksi . BirdLife Suomen maailman lintujen nimistössä monarkit ovat oma heimonsa. Monarkit ovat pieniä tai keskikokoisia tropiikin varpuslintuja. Pääosa lajeista elää Tyynenmeren saarilla, Uudessa-Guineassa ja Indonesian sekä Filippiinien saaristossa. Afrikassa elää lukuisa joukko lajeja ja Australiassa joitakin.

Monarkkien höyhenpuku on yleisimmin musta tai harmaa, usein selkäpuolelta kastanjanruskea ja vatsapuolelta valkoinen. Monilla monarkkilajeilla pyrstön keskimmäiset sulat ovat pidentyneet. Sukupuolet ovat tavallisesti samanvärisiä.

Monarkit rakentavat kuppimaisen pesän, johon naaras munii 2–5 vaaleaa munaa, joita haudotaan 13–17 päivää. Poikaset lähtevät pesästä 12–18 päivän ikäisinä.

## Monarkkisuvut
Luettelo perustuu BirdLife Suomen maailman lintujen suomenkieliseen nimistöön. Luokittelujen eroavuuksista johtuen lajisto voi olla erilainen eri lähteissä.

* Suku fidzinmonarkit *Mayrornis*, 3 lajia
* Suku havaijinmonarkit *Chasiempis*, 3 lajia
* Suku karoliinienmonarkit *Metabolus*, 3 lajia
* Suku kirjosiipionarkit *Carterornis*, 3 lajia
* Suku lepinkäismonarkit *Clytorhynchus*, 5 lajia
* Suku mustamonarkit *Pomarea*, 9 lajia
* Suku mustavalkomonarkit *Symposiachrus*, 20 lajia
* Suku mutaharakat *Grallina*, 2 lajia
* Suku paratiisimonarkit *Terpsiphone*, 15 lajia
* Suku sinimonarkit *Hypothymis*, 3 lajia
* Suku rusovatsamonarkit *Monarcha*, 6 lajia
* Suku röyhelömonarkit *Arses*, 4 lajia
* Suku tyynenmerenmonarkit *Myiagra*, 16 lajia
* Suku töyhtöparatiisimonarkit *Trochocercus*, 2 lajia
*Lajit, joilla on oma sukunsa
** Celebesinparatiisimonarkki *Eutrichomyias rowleyi*
** Vanuatunmonarkki *Neolalage banksiana*

## Lähteet
Uinnin pitkän radan Euroopan-mestaruuskilpailut 1927

**Uinnin pitkän radan Euroopan-mestaruuskilpailut** järjestettiin vuonna 1927 toisen kerran. Kilpailut pidettiin Italian Bolognassa 31. elokuuta – 4. syyskuuta. Kilpailujen järjestäjänä toimi Euroopan uimaliitto LEN. Kilpailulajeina olivat uinti, uimahypyt ja miesten vesipallo. Ensimmäistä kertaa mukana oli lajeja myös naisille.

## Mitalistit
### Uinti
#### Miehet

#### Naiset

### Uimahypyt

### Vesipallo

## Mitalitaulukko
&nbsp;&nbsp;&nbsp;&nbsp;&nbsp;&nbsp;Isäntämaa

## Lähteet
*Uinnin ja uimahyppyjen tulokset  ja 2 
*Vesipallon tulokset
Hasdrubal Barka

**Hasdrubal Barka** (k. 207 eaa.) oli Hannibalin nuorempi veli, joka oli Hannibalin Italian retken ajan päällikkönä Hispaniassa. 

Hasdrubal ei ollut yhtä maineikas kuin veljensä Hannibal, mutta oli kuitenkin taitava johtaja ja strategi, joka saavutti useita merkittäviä voittoja Roomaa vastaan. Hasdrubal jäi Hispanian joukkojen komentajaksi, kun Hannibal lähti kuuluisalle marssilleen Alppien yli. Hasdrubal joutui lisäksi palaamaan Afrikkaan torjumaan Rooman liittolaisten Numidian Masaesyli-heimon hyökkäyksen ja voitti myös roomalaiset Scipion veljekset Ylä-Baetisin taistelussa vuonna 211 eaa.

Hasdrubal laiminlöi kuitenkin Hispaniassa Carthago Novan puolustuksen vahvistamisen, ja Scipio Africanus pystyi sen vuoksi valloittamaan kaupungin. Hasdrubal ei myöskään kyennyt salaamaan tietoja armeijansa vahvuudesta ja liikkeistä, kun hän lähti marssille auttamaan veljeään Hannibalia Italiaan.

Hasdrubal Barka yritti Hannibalin avuksi Alppien yli 207 eaa., mutta liian myöhään jolloin roomalaisjoukot olivat keränneet konsuli Gaius Claudius Neron johdolla vahvemman armeijan ja voittivat Metauruksen taistelussa Hasdrubalin armeijan. Nähtyään tilanteen toivottomuuden Hasdrubal suuntasi hevosensa kohti roomalaisjoukkoja ja ratsasti suoraan vihollisten keskelle tappaen ainakin 15 roomalaista ennen sankarikuolemaansa.

## Lähteet
Lexus GS

**Lexus GS** on edustusluokan sedan, jota myy Toyotan tytäryhtiö Lexus. Japanissa GS:ää myytiin **Toyota Aristo**&nbsp;-nimellä kunnes Lexus-merkki tuli markkinoille siellä vuonna 2005. Kun kolmannen sukupolven GS esiteltiin, Aristo-nimestä luovuttiin.

Ensimmäisen sukupolven Aristo esiteltiin mallivuodeksi 1991 Japanissa ja kaksi vuotta myöhemmin GS Yhdysvalloissa, Euroopassa ja muutamissa Aasian maissa. Aristoa oli saatavalli kolmella eri tekniikkavaihtoehdolla; 3.0Q (2JZ-GE), 3.0V (2JZ-GTE) ja 4.0Zi-Four (1UZ-FE). Lexuksesta oli saatavilla vain yksi versio; GS 300 (2JZ-GE). Kaikki versiot olivat neljävaihteisia automaatteja ja takavetoisia lukuun ottammatta 4.0Zi-Four-versiota, joka oli nelivetoinen.

Toisen sukupolven malli esiteltiin mallivuodeksi 1998. Siinä oli uusi pohjalevy ja saatavilla oli nyt myös V8-versio ensimmäistä kertaa Japanin ulkopuolella.

Kolmannen sukupolven GS, joka esiteltiin maailmanlaajuisesti mallivuodeksi 2006, oli saatavilla sekä V6-, V8- että hybridiversiona (GS 450h). Vuoden 2005 Euro NCAP -kolaritestistä malli sai tulokseksi täydet viisi tähteä.

Neljännen sukupolven malli esiteltiin mallivuodeksi 2012.

GS suunniteltiin täyttämään rako ES:n ja LS:n välissä ja kilpailemaan BMW 5-sarjan ja Mercedes-Benz E-sarjan kanssa.

## Sukupolvet

Tiedosto:T1s Lexus GS.jpg|Ensimmäinen sukupolvi(1991–1997)
Tiedosto:98-00 Lexus GS300.jpg|Toinen sukupolvi(1997–2005)
Tiedosto:Lexus GS 450h front.JPG|Kolmas sukupolvi(2005–2011)
Tiedosto:2012 Lexus GS 250 (GRL11R) Luxury sedan (2015-08-07) 01.jpg|Neljäs sukupolvi(2011–)


## Lähteet

## Aiheesta muualla
Tears in Heaven

**Tears in Heaven** on Eric Claptonin säveltämä ja Claptonin ja Will Jenningsin sanoittama balladi. Se on yksi Claptonin tunnetuimmista kappaleista. 

Temaattisesti kappale liittyy Claptonin nelivuotiaan pojan Conorin tapaturmaiseen kuolemaan tämän pudottua 53. kerroksesta äitinsä ystävän asunnosta New Yorkissa 20. maaliskuuta 1991. Tears in Heaven palkittiin Grammy-palkinnolla vuonna 1992 kolmessa sarjassa. Kappaleesta on myöhemmin tehty useita cover-versioita.

## Kappaleet
### Britannian 7" vinyyli
#
#

## Lähteet

## Aiheesta muualla
* Discogs
Grandin sarja

**Grandin sarja** on matematiikassa ääretön sarja 1 − 1 + 1 − 1 + &hellip; eli 
:
\sum_{n=0}^{\infin} (-1)^n
.
Se on nimetty italialaisen matemaatikon, filosofin ja papin Guido Grandin mukaan. Hän tutki sarjaa merkittävästi vuonna 1703.
Se on hajaantuva sarja, mikä tarkoittaa, ettei sarjalla ole varsinaista summaa. Toisaalta sen Cesàron summa on 1⁄2.

## Käsittely
Eräs tapa käsitellä sarjaa

:1 − 1 + 1 − 1 + 1 − 1 + 1 − 1 + …

on ajatella sitä teleskooppisena sarjana ja eritellä sarja siten, että saadaan erillisiä erotuslaskuja:

:(1 − 1) + (1 − 1) + (1 − 1) + … = 0 + 0 + 0 + … = 0.

Toisaalta samankaltainen menetelmä johtaa toiseen tulokseen:

:1 + (−1 + 1) + (−1 + 1) + (−1 + 1) + … = 1 + 0 + 0 + 0 + … = 1.

Grandin sarjan "arvo" riippuu siis siitä, miten sulkumerkit sijoitetaan, ja "arvoksi" voi tulla joko 0 tai 1.

Kohtelemalla Grandin sarjaa hajaantuvana geometrisena sarjana voidaan käyttää samoja algebrallisia arviointimenetelmiä, jotka pätevät suppenevalle geometriselle sarjalle, ja saada näin kolmas arvo:

:S = 1 − 1 + 1 − 1 + …, joten
:1 − S = 1 − (1 − 1 + 1 − 1 + …) = 1 - 1 + 1 - 1 + … = S, joten
:1 = 2S,

josta saadaan S = 1⁄2.

Edellisissä käsittelyissä ei oteta huomioon, mitä sarjan summa oikeastaan tarkoittaa.
SS France

**SS France**, myöh. **SS Norway**, oli alkuaan ranskalainen Atlantin liikenteen matkustajalaiva, joka tilattiin vuonna 1956 ja otettiin käyttöön vuonna 1961.  

Laivan pituus oli 316,1 metriä, ja se oli pisin matkustajalaiva ennen RMS Queen Mary 2:ta, joka valmistui vuonna 2005. Kahdeksan höyryturbiinia, yhteisteholtaan 160 000 hevosvoimaa, antoivat alukselle 31 solmun nopeuden. Laivan matkustajakapasiteetti oli alussa noin 2 000 henkilöä. 

SS France -nimellä alus ehti purjehtia Atlantin yli 202 kertaa, ennen kuin se otettiin suurten protestien saattelemana pois liikenteestä syksyllä 1974. Lisääntynyt lentoliikenne teki SS Francen kaltaisista Atlantin ylittäjistä vähitellen kannattamattomia. 24. lokakuuta 1977 alus myytiin Saudi-Arabiaan hotelliksi. Viiden vuoden makaamisen jälkeen alus siirtyi Norwegian Cruise Line -varustamolle. Kesällä 1980 alkoi aluksen uusi elämä Norway-nimisenä Karibian risteilijänä. Aluksen ohjailtavuutta parannettiin mm. keulapotkureilla, alukseen rakennettiin keulaan nosturit yhteysalukselle, jota käytettiin Norwaylle liian pienten turistisatamien yhteydessä laivan jäädessä etäämmälle. Muutoksen yhteydessä myös konetehoa supistettiin, koska risteilykäytössä suurella huippunopeudella ei ollut merkitystä, epätaloudellisista höyryturbiineista jäi käyttöön enää vain kaksi.  Matkustajamäärää nostettiin vähitellen noin viidelläsadalla. Norwayn miehistö koostui parhaimmillaan yli 50:stä eri kansallisuudesta ja laiva oli tämän vuoksi yksi merenkulkuhistorian harvoista aluksista, joka on saanut pitää lipputangossaan YK:n lippua. 

30. heinäkuuta 1998 Beechcraft -koneen lentäessä *SS Francen* yllä, siihen törmäsi Cessna-mallinen kone, jolloin 15 ihmistä sai surmansa. Molemmat koneet olivat tulleet ihailemaan laivaa.

Vuonna 2003 sattui räjähdys konehuoneessa. Alus hinattiin Bremerhaveniin Saksaan korjauksia varten, mutta  suunnitelmat eivät toteutuneet. Syynä oli sattuneiden vahinkojen suuruus. Myös aluksen korkea ikä ja laajalti eristeenä käytetty asbesti vaikuttivat päätöksiin olla korjaamatta laivaa takaisin liikenteeseen. SS Norway odotti ympäristöaktivistien vastustuksen vuoksi pitkään romutusta Intian Alangissa. SS Norway romutettiin syksyllä 2007.

## Lähteet

## Aiheesta muualla
* The Classic Liners of Long Ago: France
* The liner France in French Lines Archives
* Compagnie Générale Transatlantique
* S/S Norway Preservation Foundation
* The Great Ocean Liners: "France 
* http://www.maritimematters.com/

Kuvia
* ''Norway'' Farewell Transatlantic 2001; many photos of the *Norway*, including interiors and details of artwork
* Slide show of SS ''France/Norway'' images
* Webpage Pictures galleries and personal stories from SS France and SS Norway
* SS france Pictures from the official French Line Archives (French captions)
* SS France: The tour page
* 3-D virtual still photo and movie renderings of the SS France
Hasdrubal (270–221 eaa.)

**Hasdrubal** (270–221 eaa.) oli Hamilkar Barkan vävy ja seuraaja Hispaniassa. Hän tuli Hispanian sodan johtoon 229 eaa. ja teki roomalaisten kanssa rajasopimuksen, jossa Ebro-joesta tuli Rooman ja Karthagon valtapiirien raja. 

Hasdrubal tunnettiin Karthagon aristokratian vastustajana, ja hän oli hyvin suosittu tavallisen kansan keskuudessa. Hasdrubal toimi Hamilkarin alaisena ja apulaisena useilla onnistuneilla sotaretkillä Iberian niemimaalla vuodesta 237 vuoteen 228 eaa, jolloin Hamilkar kuoli väijytyksessä. Hasdrubal seurasi appeaan Hispanian kuvernöörinä, ja hän alkoi painottaa diplomatiaa sodankäynnin sijasta. Hasdrubal perusti Uuden Karthagon pääkaupungikseen (nyk. Cartagena). Vuonna 226–225 eaa hän sopi roomalaisten kanssa, että Ebro-joesta tulisi Karthagon valloittaman Hispanian pohjoisraja. Vuonna 221 eaa. Hasdrubalin murhasi kelttiläinen salamurhaaja.

## Lähteet
* Paavo Castrén ja Leena Pietilä-Castrén: Antiikin käsikirja. Otava, 2000. .
### Viitteet
Marzena Godecki

**Marzena Godecki** (s. 28. syyskuuta 1978 Bytom, Puola) on australialainen näyttelijä. Hänet muistetaan erityisesti vuosina 1994–1997 valmistuneesta televisiosarjasta *[[Merenneito (televisiosarja)|Merenneito]]*. Hän oli mukana myös muun muassa Ice Maidenissa.

Godecki muutti perheensä kanssa Puolasta Australiaan kolmevuotiaana.

## Lähteet

## Aiheesta muualla
*
Sinimonarkit

**Sinimonarkit** (*Hypothymis*) on monarkkien heimoon kuuluva varpuslintusuku.

Sinimonarkit elävät Filippiineillä, Indonesiassa ja Etelä-Aasiassa. Ne sieppaavat lentävän hyönteisen ja palaavat tähystyspaikalleen, asettaen saaliin toisen jalan varpaiden alle ja repivät sen nokallaan sopiviksi suupaloiksi.

## Sinimonarkkilajit

* Sinimonarkki *Hypothymis azurea*
* Luzoninsinimonarkki *Hypothymis helenae*
* Filippiiniensinimonarkki *Hypothymis coelestis*

## Lähteet
Töyhtöparatiisimonarkit

**Töyhtöparatiisimonarkit** (*Trochocercus*) on monarkkien heimoon kuuluva varpuslintusuku.

Töyhtöparatiisimonarkit elävät erityyppisissä metsissä laajalla alueella Afrikassa Saharan eteläpuolella.

## Töyhtöparatiisimonarkkilajit

* Töyhtöparatiisimonarkki *Trochocercus cyanomelas*
* Teräsparatiisimonarkki *Trochocercus nitens*

## Lähteet
Paratiisimonarkit

**Paratiisimonarkit** (*Terpsiphone*) on monarkkien heimoon kuuluva varpuslintusuku. Sukuun kuuluu 15 lajia.

Paratiisimonarkit ovat kotoperäisiä Madagaskarilla ja Komoreilla Intian valtamerellä. Ne ovat hyvin värikkäitä ja useimmilla lajeilla keskimmäiset pyrstösulat ovat pidentyneet. Paratiisimonarkit ovat hyönteissyöjiä, jotka sieppaavat saaliin lennosta. Naaras munii noin kolme munaa, joita haudotaan 14−16 päivää. Poikaset lähtevät pesästä 11−12 päivän ikäisinä.

## Lajit
* Afrikanparatiisimonarkki *Terpsiphone viridis*
* Filippiinienparatiisimonarkki *Terpsiphone cinnamomea*
* Indokiinanparatiisimonarkki *Terpsiphone affinis*
* Kameruninparatiisimonarkki *Terpsiphone batesi*
* Kiinanparatiisimonarkki *Terpsiphone incei*
* Kongonparatiisimonarkki *Terpsiphone bedfordi*
* Japaninparatiisimonarkki *Terpsiphone atrocaudata*
* Madagaskarinparatiisimonarkki *Terpsiphone mutata*
* Maskareenienparatiisimonarkki *Terpsiphone bourbonnensis*
* Palawaninparatiisimonarkki *Terpsiphone cyanescens*
* Paratiisimonarkki *Terpsiphone paradisi*
* Punaparatiisimonarkki *Terpsiphone rufiventer*
* Ruosteparatiisimonarkki *Terpsiphone rufocinerea*
* Sãotoménparatiisimonarkki *Terpsiphone atrochalybeia*
* Seychellienparatiisimonarkki *Terpsiphone corvina*

## Lähteet